สวัสดีครับ คือ4-5วันที่เเล้วผมไปเจอเเมวที่ไหนก็ไม่ทราบมันกำลังโดนหมาเห่าอยู่บนต้นไม้หลังบ้านผมเลยช่วยมันมา(*ผมไม่เเน่ใจว่าใช่โรคพิษสุนัขบ้าหรือป่าว*) อาการของเเมวมันไม่กินน้ำกับอาหารเลย วันสองวันเเรกยังพอเดินได้เเต่สองวันสุดท้ายลุกไม่ได้เลย น้ำลายยืดเเละก็อ้วกอาการนี้ใช่โรคพิษสุนัขบ้าไหมครับ ประเด็นคือเเผลเล็กๆที่เท้าผมโดนอ้วกกับน้ำลายของมัน เเล้วก็ผมจับมันตัวเเล้วลืมล้างมือ เเล้วเมื่อวานเเมวมันก็ตายเเล้ว ผมเลยกังวลว่าถ้ามันเป็นโรคพิษสุนัขบ้าจริงๆ ผมต้องฉีดวัคซีนไหมครับ
สวัสดีค่ะ หากน้ำลายของแมวมาสัมผัสโดนแผล ก็อาจเสี่ยงต่อการติดเชื้อพิษสุนัขบ้าได้ ดังนั้น แนะนำควรไปฉีดวัคซีนป้องกันพิษสุนัขบ้าเพื่อความปลอดภัยสำหรับอาการของโรคพิษสุนัขบ้าในแมวนั้น จะแบ่งออกเป็น 3 ระยะ คือ1.ระยะเริ่มแรก แมวที่นิสัยขี้เล่น หรือชอบคลุกคลีกับเจ้าของ กลับมีนิสัยเปลี่ยนเป็นดุร้าย หงุดหงิดง่าย กัดหรือข่วนเจ้าของโดยไม่มีสาเหตุ หรืออาจหลบซ่อนตัว กลัวผู้คน ไม่เล่นเหมือนเดิม อาการประมาณ 1 วัน2. ระยะตื่นเต้น แมวจะเริ่มมีอาการกล้ามเนื้อสั่น ตามด้วยอาการทางระบบประสาท ดุร้าย ทำท่าทีพร้อมจะกัดหรือข่วน เมื่อมีการเคลื่อนไหวผ่าน มีอาการกลืนน้ำลายลำบาก น้ำไหลไหลย้อยเนื่องจากเกิดการอัมพาตของกล้ามเนื้อที่เกี่ยวกับการเคี้ยวและกลืน อาการในระยะนี้จะเป็นนาน 2-4 วัน3. ระยะอัมพาต แมวจะเริ่มแสดงอาการอัมพาตที่ส่วนท้ายของลำตัวก่อน แล้วลามมาที่ตัวและหัว และตายในที่สุด โดยมักตายในเวลาประมาณ 4 วันนับตั้งแต่เริ่มมีอาการสำหรับอาการแมวของ อาจชี้ชัดได้ยากว่าเป็นโรคพิษสุนัขบ้าหรือไม่ เพราะโรคอื่นๆ ในแมว เช่น หัดแมว ก็จะทำให้แมวไม่กินน้ำและอาหาร รวมถึงมีน้ำลาย น้ำมูกยืดออกมา และทำให้แมวตายได้ นอกจากนี้ หากแมวโดนกัดมาจนอวัยวะภายในได้รับบาดเจ็บ ก็ย่อมทำให้แมวมีอาการดังกล่างและตายได้เช่นกันค่ะ